Magnúsar Thorlacius sem margir þekkja úr hljómsveitinni Vio var að senda frá sér sitt fyrsta lag , Sér um sig , undir listamannsnafninu , Myrkvi . Lagið fjallar um manneskju sem maður hittir af og til á lífsleiðinni en þrátt fyrir sterka strauma varð aldrei neitt úr því . Tíminn líður og tækifærið með . Sér um sig er þríkaflaskipt líkt og titill lagsins : „ Það byrjar á kröftugri eftirsjá sem leiðir í tómlegt en gott „ groove “ og að lokum eins konar dreymandi sátt . “ Magnús braust út á sjónarsviðið árið 2014 þegar hann stofnaði indí-rokk hljómsveitina Vio . Innan fjögurra vikna stóð hún uppi sem sigurvegari Músíktilrauna og var Magnús valinn besti söngvari keppninnar . Vio voru tilnefndir sem Nýliði ársins á Íslensku tónlistarverðlaununum árið 2014 eftir að þeirra fyrsta lag , You Lost It , sló í gegn á útvarpsstöðvum landsins . Þeirra fyrsta plata , Dive In , var í kjölfarið tilnefnd sem Rokk plata ársins á Íslensku tónlistarverðlaununum 2015 . Platan naut mikilla vinsælda , sem dæmi má nefna að lagið Liðnar árstíðir var eitt mest spilaða lag ársins 2015 á Rás 2 . Hljómsveitin hefur reglulega stigið á stokk erlendis sem og á öllum stærri hátíðum hérlendis . Ljósmynd / Melina Rathjen Nú er Magnús í þann mund að stíga fram sem Myrkvi . Hann stefnir á að leggja árið 2020 undir sig og kynna til leiks eigin hljóm , sem á eflaust eftir að víbra með aðdáendum íslenskra tónlistar nær og fjær . Fleiri lög munu fylgja þessu nýja lagi sem og plötuútgáfa næsta sumar . Lagið er tekið upp af Kára Guðmundssyni og Arnari Guðjónssyni . Arnar sá einnig um hljóðblöndun en lagið er masterað af Friðfinni Oculus Sigurðssyni . Arnór Sigurðarson spilar á trommur , Kári Guðmundsson spilar á bassa og slagverk . Lag og texti er saminn af Magnúsi sem syngur og spilar á öll önnur hljóðfæri .